CELEX: E2004J0009
Language: fi
Date: 2007-04-24
Title: EFTAn tuomioistuimen päätös 24 päivänä huhtikuuta 2007 (Asia E-9/04)

4.10.2007   
            
            
               FI
            
            
               Euroopan unionin virallinen lehti
            
            
               C 232/13
            
         EFTAn tuomioistuimen päätös 24 päivänä huhtikuuta 2007
   (Asia E-9/04)
   (2007/C 232/06)
   Asiassa E-9/04 Kustannukset
   Euroopan pankkiyhdistysten liiton (EBF) tukema Islannin pankkien ja arvopaperinvälittäjien yhdistys vastaan Islannin tasavallan tukema EFTAn valvontaviranomainen
   (Kustannusten vahvistaminen)
   Asiassa E-9/04 Kustannukset Islannin pankkien ja arvopaperinvälittäjien yhdistys, asiamiehinään Dr. Hans-Jörg Niemeyer, asianajaja, Bryssel, Belgia, ja Dr. Ralf Sauer, asianajaja, Berliini, Saksa, jota tukee Euroopan pankkiyhdistysten liitto (EBF), asiamiehenään Marc Pittie, asianajaja, Bryssel, Belgia, vastaan EFTAn valvontaviranomainen, asiamiehinään Niels Fenger, johtaja, ja Bjørnar Alterskjær, käsittelijä, oikeus- ja hallintoasioiden osasto, Bryssel, Belgia, joita tukee Islannin tasavalta asiamiehinään Finnur Þór Birgisson, ensimmäinen lähetystösihteeri ja oikeudellinen asiantuntija, ulkoasiainministeriö, ja Peter Christian Dyrberg, asianajaja — Euroopan pankkiyhdistysten liiton EFTAn valvontaviranomaiselta perittävien kulujen määrän vahvistaminen EFTAn tuomioistuimen 7 päivänä huhtikuuta 2006 tekemän päätöksen mukaisesti asiassa E-9/04, Islannin pankkien ja arvopaperinvälittäjien yhdistys v. EFTAn valvontaviranomainen [2006 EFTAn oikeustapauskokoelma 45] — EFTAn tuomioistuin, joka koostui seuraavista jäsenistä: tuomioistuimen presidentti Carl Baudenbacher, tuomarit Thorgeir Örlygsson ja Henrik Bull (esittelijä); Skúli Magnússon, kirjaaja, antoi 24 päivänä huhtikuuta 2007 tuomion, jonka tuomiolauselma on seuraava:
   Niiden kulujen kokonaismääräksi, jotka EFTAn valvontaviranomaisen on korvattava Euroopan pankkiyhdistysten liitolle, vahvistetaan 33 365,30 EUR.